|  |  |
| --- | --- |
| Предмет: Ликовна уметност I година ГО | |
| Teмa: **Вовед во ликовната уметност и историја на уметност** | Време за реализација: септември - декември |
| Изготвил/-а: | од CУ |

|  |  |  |  |  |  |
| --- | --- | --- | --- | --- | --- |
| **Содржина  (и поими)** | **Стандарди за оценување** | **Дата на реализација** | **Сценарио за часот** | **Средства** | **Следење на напредокот** |
| * **Глобална историја на уметност од Праисторија до Средновековна уметност**   **- Праисториска уметност** (пештерско сликарство, петроглифи, неолитски идоли, фигурини, артефакт) | * Ги опишува карактеристиките специфични за определен уметнички период * Креира и презентира ликовна творба инспирирана од пештерско сликарство. | 05.09.2025 | ***Воведна активност*** (10 мин)  - Учениците гледаат презентација за праисториска уметност со репродукции од пештерски цртежи, светилишта и идоли (Алтамира, Ласко, Вилендорфска Венера, Стонхенџ, идоли..).  - Наставникот им раскажува кусо за начинот на живот во праисторијата (ловци–собирачи, ритуали, колективен живот).  ***Главни активности*** (25 мин)  - Дискусија водена преку прашањата :  „Кои мотиви се најчесто претставени?“  „Зошто луѓето ги правеле овие цртежи и фигури?“  Зошто уметноста се развивала во пештери?“  „Кои животни и симболи најчесто ги гледаме?“  „Која била функцијата на идолите и светилиштата?“  Учениците изнесуваат свои претпоставки за симболиката и улогата на уметноста во праисторискиот живот.  ***-***Учениците подготвуваат пак папир и природни материјали (јаглен, креда, туш...).  - Наставникот демонстрира пример за скицирање на животно со јаглен.  - Секој ученик самостојно креира сопствен „пештерски цртеж“ инспириран од мотивите на праисториската уметност (животно, ловечка сцена) според примерите од Алтамира, Ласко или пештерските цртежи од Северна Африка. Може да измислува и свои симболи за животно, човек, сонце, кои ги додава во својата композиција.  Секој ученик со јаглен прави првичен цртеж а потоа додава детали со пастел/креда/туш.  - При изработката наставникот се движи меѓу нив, поставува прашања („Зошто го избра токму овој мотив?“, „Какво значење мислиш дека имал за луѓето во тоа време?“)  ***Завршна активност*** (7 мин)  - Учениците ги изложуваат своите творби на ѕид од училницата како „пештерски мурал“.  - Неколку ученици доброволно накратко ја презентираат својата творба пред соучениците.  ***Рефлексија*** (3 мин)  - Кои карактеристики на праисториската уметност ги препознавте во вашите творби?  - Дали материјалите што ги користевте се разликуваат од оние вообичаени денес?  - Дали мислите дека уметноста имала посебна улога во секојдневниот живот на праисториските луѓе?  - Дали и денес уметноста има ритуална или симболична улога, како кај праисториските луѓе?  - Што научивте за себе додека цртавте со ограничени и природни средства? | * Презентација (репродукции од Алтамира, Ласко, Вилендорфска Венера, Стонхенџ, идоли, пештерски цртежи од Северна Африка) * Кафеава хартија (пак-папир) * Јаглен, туш, креди, пастели | * Применува претходно стекнато знаење за карактеристиките на праисториската уметност.   -Користи природни материјали и техники на цртање за имитација на праисториски стил.   * Создава сопствена творба инспирирана од пештерско сликарство. * Ја изложува и презентира својата работа пред соучениците.   -Учествува во дискусија и извлекува заклучоци за значењето на уметноста во праисторијата.   * Изведува сопствена самопроценка на творбата |